ddrg/super_eurlex huggingface dataset:
Unionin yleisen tuomioistuimen presidentin määräys 27.6.2022 – Usmanov v. neuvosto

(Asia T-237/22 R)

(Väliaikainen oikeussuoja - Yhteinen ulko- ja turvallisuuspolitiikka - Rajoittavat toimenpiteet Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien Venäjän toimien johdosta - Varojen jäädyttäminen - Välitoimihakemus - Kiireellisyysedellytys ei täyty - Intressivertailu)

(2022/C 318/51)

Oikeudenkäyntikieli: ranska

Asianosaiset

Kantaja: Alisher Usmanov (Taškent, Uzbekistan) (edustaja: asianajaja J. Grand d’Esnon)

Vastaaja: Euroopan unionin neuvosto (asiamiehet: A. Vitro ja B. Driessen)

Oikeudenkäynnin kohde

Kantaja vaatii SEUT 278 ja SEUT 279 artiklaan perustuvalla vaatimuksellaan pääasiallisesti yhtäältä kahden toimen, joilla muutettiin henkilöiden, yhteisöjen ja elinten, jotka ovat rajoittavien toimenpiteiden kohteena Ukrainan alueellista koskemattomuutta, suvereniteettia ja itsenäisyyttä heikentäviin tai uhkaaviin toimiin osallistumisensa johdosta, luetteloon merkitsemisen kriteereitä, ja toisaalta kahden toimen, joilla hänen nimensä on lisätty kyseiseen luetteloon, täytäntöönpanon lykkäämistä. Kantaja vaatii tarkemmin ottaen ensiksi ja ensisijaisesti rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 28.2.2022 annetun neuvoston päätöksen (YUTP) 2022/337 (EUVL 2022, L 59, s. 1) siltä osin kuin kyseinen toimi koskee häntä, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 28.2.2022 annetun neuvoston täytäntöönpanoasetuksen (EU) 2022/336 (EUVL 2022, L 58, s. 1) siltä osin kuin kyseinen toimi koskee häntä, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 25.2.2022 annetun neuvoston päätöksen (YUTP) 2022/329 (EUVL 2022, L 50, s. 1) ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä toimenpiteistä annetun asetuksen (EU) N:o 269/2014 muuttamisesta 25.2.2022 annetun neuvoston asetuksen (EU) 2022/330 (EUVL 2022, L 51, s. 1) täytäntöönpanon lykkäämistä; toiseksi ja toissijaisesti päätöksen 2022/337 siltä osin kuin kyseinen toimi koskee häntä, täytäntöönpanoasetuksen 2022/336 siltä osin kuin kyseinen toimi koskee häntä, päätöksen 2022/329 1 artiklan 2 kohdan f ja g alakohdan ja asetuksen 2022/330 1 artiklan 1 kohdan f ja g alakohdan täytäntöönpanon lykkäämistä sekä kolmanneksi velvoittamaan Euroopan unionin neuvoston maksamaan hänelle 20 000 euron summan kuluista, joita hänelle on aiheutunut intressiensä puolustamisesta.

Määräysosa

1) Välitoimihakemus hylätään.
2)

Guangdong Haomei New Materials Co. Ltd ja Guangdong King Metal Light Alloy Technology Co. Ltd velvoitetaan korvaamaan oikeudenkäyntikulut.
Unionin yleisen tuomioistuimen määräys 11.6.2020 – Perfect Bar v. EUIPO (PERFECT BAR)

(Asia T-553/19) (1)

(Kumoamiskanne - EU-tavaramerkki - Hakemus EU-sanamerkiksi PERFECT BAR - Ehdottomat hylkäysperusteet - Erottamiskyvyn puuttuminen - Kuvailevuus - Asetuksen (EU) 2017/1001 7 artiklan 1 kohdan b ja c alakohta - Päätös, joka on tehty sen jälkeen, kun unionin yleinen tuomioistuin on kumonnut aikaisemman päätöksen - Asetuksen 2017/1001 72 artiklan 6 kohta - Kanne, joka selvästi on oikeudellisesti täysin perusteeton)

(2020/C 287/51)

Oikeudenkäyntikieli: englanti

Asianosaiset

Kantaja: Perfect Bar LLC (San Diego, Kalifornia, Yhdysvallat) (edustajat: asianajajat F. Miazzetto, J. L. Gracia Albero, R. Seoane Lacayo ja E. Cebollero González)

Vastaaja: Euroopan unionin teollisoikeuksien virasto (asiamies: M. Capostagno)

Oikeudenkäynnin kohde

Kanne EUIPO:n viidennen valituslautakunnan 22.5.2019 tekemästä päätöksestä (asia R 371/2019-5), joka koskee hakemusta sanamerkin PERFECT BAR rekisteröimiseksi EU-tavaramerkiksi.

Määräysosa

1) Kanne hylätään selvästi oikeudellisesti täysin perusteettomana.

2) Perfect Bar LLC velvoitetaan korvaamaan oikeudenkäyntikulut.

(1) EUVL C 337, 7.10.2019.
C 246/23

Unionin yleisen tuomioistuimen määräys 23.5.2019 — Fujifilm Recording Media v. EUIPO — iTernity (d:ternity)

(asia T-609/18) (1)

(EU-tavaramerkki - Mitättömyysmenettely - Hakemus sanamerkin d:ternity rekisteröimiseksi EU-tavaramerkiksi - Aiempi sanamerkki iTernity - Mitättömyysvaatimuksen peruuttaminen ennen kanteen nostamista - Riidanalaisen päätöksen raukeaminen - Oikeussuojan tarpeen puuttuminen - Kanne, jonka tutkittavaksi ottamisen edellytykset osittain puuttuvat ja joka on osittain selvästi täysin perusteeton)

(2019/C 246/24)

Oikeudenkäyntikieli: saksa

Asianosaiset

Kantaja: Fujifilm Recording Media GmbH (Kleve, Saksa) (edustajat: asianajajat R.-D. Härer, C. Schultze, C. Weber, H. Ranzinger ja C. Gehweiler)

Vastaaja: Euroopan unionin teollisoikeuksien virasto (EUIPO) (asiamies: M. Fischer)

Muu osapuoli EUIPO:n valituslautakunnassa: iTernity GmbH (Freiburg, Saksa)

Oikeudenkäynnin kohde

Kanne EUIPO:n neljännen valituslautakunnan 25.7.2018 tekemästä päätöksestä (asia R 2324/2017-4), joka koskee osapuolten iTernity ja Fujifilm Recording Media välistä mitättömyysmenettelyä.

Määräysosa

1) Kanne hylätään.

2) Asianosaiset vastaavat omista oikeudenkäyntikuluistaan.

(1) EUVL C 445, 10.12.2018.
C 328/53

Unionin yleisen tuomioistuimen määräys 5.7.2019 — ArcelorMittal Bremen v. komissio

(asia T-544/18) (1)

(Ympäristö - Direktiivi 2003/87/EY - Kasvihuonekaasujen päästöoikeuksien kaupan järjestelmä - Asetus (EU) N:o 389/2013 - Päästöoikeuksien yhdenmukaistettua maksutta tapahtuvaa jakoa koskevat siirtymäsäännökset - Ilmoitus muutoksesta kansalliseen jakosuunnitelmataulukkoon, joka koskee Saksaa ajanjaksolla 2013 - 2020 - Pyyntö muuttaa kansallista jakosuunnitelmataulukkoa, joka on kirjattu Euroopan unionin tapahtumalokiin - Laiminlyöntikanne - Komission keskusvalvojalle menettelyn aikana antama määräys - Oikeudenkäynti on menettänyt kohteensa - Lausunnon antamisen raukeaminen)

(2019/C 328/60)

Oikeudenkäyntikieli: saksa

Asianosaiset

Kantaja: ArcelorMittal Bremen GmbH (Bremen, Saksa) (edustajat: asianajajat S. Altenschmidt ja D. Jacob)

Vastaaja: Euroopan komissio (asiamiehet: J.-F. Brakeland ja A. Becker)

Oikeudenkäynnin kohde

Ensisijaisesti SEUT 265 artiklaan perustuva kanne, jossa vaaditaan toteamaan, että komissio on lainvastaisesti jättänyt antamatta keskusvalvojalle määräyksen muuttaa Euroopan unionin tapahtumalokiin (EUTL) kirjattua kansallista jakosuunnitelmataulukkoa kantajan laitoksen osalta 8.2.2018 Saksan liittotasavallan ilmoittaman muutoksen perusteella, ja toissijaisesti SEUT 263 artiklaan perustuva kanne, jossa vaaditaan kumoamaan komission 31.8.2018 väitetysti tekemä päätös, joka koskee kantajan 14.5.2018 esittämää pyyntöä.

Määräysosa

1) Lausunnon antaminen kanteesta raukeaa.

2) Vaatimus, jonka mukaan Euroopan komission edustajia on moitittava siitä, että he ovat esittäneet virheellisiä tietoja unionin yleisessä tuomioistuimessa ja laiminlyöneet menettelyllisen velvollisuutensa antaa todellisuutta vastaava esitys, hylätään.

3) Lausunnon antaminen Saksan liittotasavallan väliintulohakemuksesta raukeaa.

4) Komissio vastaa omista oikeudenkäyntikuluistaan, ja se velvoitetaan korvaamaan ArcelorMittal Bremen GmbH:n oikeudenkäyntikulut.

5) Saksan liittotasavalta vastaa omista väliintulohakemukseen liittyvistä oikeudenkäyntikuluistaan.

(1) EUVL C 399, 5.11.2018.
FI Euroopan unionin virallinen lehti C 182/21

Unionin yleisen tuomioistuimen presidentin määräys 22.3.2018 – Valencia Club de Fútbol v. komissio

(Asia T-732/16 R)

((Välitoimet - Valtiontuet - Espanjan viranomaisten tiettyjen ammattilaisjalkapalloseurojen hyväksi myöntämä tuki - Julkisyhteisön myöntämä valtiontakaus - Päätös, jossa tuki todetaan sisämarkkinoille soveltumattomaksi - Täytäntöönpanon lykkäämistä koskeva hakemus - Kiireellisyysedellytys ei täyty))

(2018/C 182/24)

Oikeudenkäyntikieli: espanja

Asianosaiset

Kantaja: Valencia Club de Fútbol, SAD (Valencia, Espanja) (edustajat: asianajajat J. García Gallardo Gil-Fournier ja A. Guerrero Righetto)

Vastaaja: Euroopan komissio (asiamiehet: G. Luengo, B. Stromsky ja P. Němečková)

Väliintulija, joka tukee kantajan vaatimuksia: Espanjan kuningaskunta (asiamies: A. Gavela Llopis)

Oikeudenkäynnin kohde

SEUT 278 ja SEUT 279 artiklaan perustuva vaatimus valtiontuesta SA.36387 (2013/C) (ex 2013/NN) (ex 2013/CP), jonka Espanja on toteuttanut Valencia Club de Fútbol Sociedad Anónima Deportivan, Hércules Club de Fútbol Sociedad Anónima Deportivan ja Elche Club de Fútbol Sociedad Anónima Deportivan hyväksi 4.7.2016 tehdyn komission päätöksen (EU) 2017/365 (EUVL 2017, L 55, s. 12) täytäntöönpanon lykkäämiseksi

Määräysosa

1) Välitoimihakemus hylätään.

2) Asiassa Valencia Club de Fútbol (T-732/16 R) 10.11.2016 annettu määräys peruutetaan.
FI Euroopan unionin virallinen lehti C 213/36

Unionin yleisen tuomioistuimen presidentin määräys 6.5.2015 – Deza v. ECHA

(Asia T-115/15 R)

((Väliaikainen oikeussuoja - REACH - Aineen bis(2-etyyliheksyyli)ftalaatin (DEHP) hyväksyminen mahdollisesti sisällytettävien aineiden luetteloon - Täytäntöönpanon lykkäämistä koskeva hakemus - Kiireellisyysedellytys ei täyty))

(2015/C 213/61)

Oikeudenkäyntikieli: tšekki

Asianosaiset

Kantaja: Deza, a.s. (Valašské Meziříčí, Tšekin tasavalta) (edustaja: asianajaja P. Dejl)

Vastaaja: Euroopan kemikaalivirasto (ECHA) (asiamiehet: M. Heikkilä, W. Broere ja T. Zbihlej)

Oikeudenkäynnin kohde

Hakemus ECHA:n pääjohtajan 12.12.2014 tekemän sen päätöksen ED/108/2014 täytääntöönpanon lykkäämiseksi, jolla muun muassa päivitetään 17.12.2014 aineen bis(2-etyyliheksyyli)ftalaatin (DEHP) olemassa olevaa merkintää kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annetun asetuksen (EY) N:o 1907/2006 (liitteeseen XIV mahdollisesti sisällytettävien aineiden luettelossa, annettu Euroopan parlamentin ja neuvoston asetus (EY) N:o 1907/2006 (Oikaisu EUVL L 396, s. 1), sellaisena kuin se on muutettuna.

Määräysosa

1) Välitoimihakemus hylätään.
FI Euroopan unionin virallinen lehti C 89/25

Unionin yleisen tuomioistuimen määräys 20.1.2015 – NICO v. neuvosto

(Asia T-6/13) (1)

((Kumoamiskanne - Yhteinen ulko- ja turvallisuuspolitiikka - Iraniin kohdistuvat rajoittavat toimenpiteet - Varojen jäädyttäminen - Kanteen nostamisen määräaika - Alkamisajankohta - Tutkittavaksi ottamisen edellytysten selvä puuttuminen))

(2015/C 089/29)

Oikeudenkäyntikieli: englanti

Asianosaiset

Kantaja: Naftiran Intertrade Co. (NICO) Sàrl (Pully, Sveitsi) (edustajat: solicitor J. Grayston sekä asianajajat G. Pandey, P. Gjørtler, D. Rovetta, D. Sellers ja N. Pilkington)

Vastaaja: Euroopan unionin neuvosto (asiamiehet: M. Bishop ja I. Rodios)

Oikeudenkäynnin kohde

Vaatimus Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta 15.10.2012 annetun neuvoston päätöksen 2012/635/YUTP (EUVL L 282, s. 58) ja Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.10.2012 annetun neuvoston täytäntöönpanoasetuksen (EU) N:o 945/2012 (EUVL L 282, s. 16) osittaiseksi kumoamiseksi siltä osin kuin kantajan nimi on merkitty niiden henkilöiden ja yhteisöjen luetteloon, joihin näitä rajoittavia toimenpiteitä sovelletaan

Määräysosa

1) Kanne hylätään.

2) Naftiran Intertrade Co. (NICO) Sàrl vastaa omista oikeudenkäyntikuluistaan, ja se velvoitetaan korvaamaan Euroopan unionin neuvoston oikeudenkäyntikulut.

(1) EUVL C 71, 9.3.2013.
FI Euroopan unionin virallinen lehti C 212/32

Unionin yleisen tuomioistuimen määräys 7.5.2014 – Sharp v. SMHV (BIG PAD)

(Asia T-567/13) (1)

((Yhteisön tavaramerkki - Hakemus kuviomerkin BIG PAD rekisteröimiseksi yhteisön tavaramerkiksi - Ehdoton hylkäysperuste - Kuvailevuus - Asetuksen (EY) N:o 207/2009 7 artiklan 1 kohdan c alakohta - Kanne, josta osan tutkittavaksi ottamisen edellytykset selvästi puuttuvat ja josta osa on selvästi oikeudellisesti täysin perusteeton))

2014/C 212/40

Oikeudenkäyntikieli: englanti

Asianosaiset

Kantaja: Sharp KK (Osaka, Japani) (edustajat: asianajajat G. Macias Bonilla, G. Marín Raigal, P. López Ronda ja E. Armero)

Vastaaja: sisämarkkinoiden harmonisointivirasto (tavaramerkit ja mallit) (asiamies: O. Mondéjar Ortuño)

Oikeudenkäynnin kohde

Kanne SMHV:n toisen valituslautakunnan 5.8.2013 tekemästä päätöksestä (asia R 2131/2012-2), joka koskee hakemusta kuviomerkin BIG PAD rekisteröimiseksi yhteisön tavaramerkiksi.

Määräysosa

1) Kanne hylätään.

2) Sharp KK velvoitetaan korvaamaan oikeudenkäyntikulut.

(1) EUVL C 24, 25.1.2014.
FI Euroopan unionin virallinen lehti C 315/62

Unionin yleisen tuomioistuimen määräys 24.6.2014 – Léon Van Parys v. komissio

(Asia T-603/13) (1)

((Kumoamiskanne - Tulliliitto - Komission lisätietopyyntö Belgian viranomaisille - Kyseistä pyyntöä koskeva ilmoitusluonteinen kirje kantajalle - Kannekelpoinen toimi - Tutkimatta jättäminen))

2014/C 315/104

Oikeudenkäyntikieli: hollanti

Asianosaiset

Kantaja: Firma Léon Van Parys (Antwerpen, Belgia) (edustajat: asianajajat P. Vlaemminck, B. Van Vooren ja R. Verbeke)

Vastaaja: Euroopan komissio (asiamiehet: A. Caeiros, B.-R. Killmann ja M. van Beek)

Oikeudenkäynnin kohde

Yhtäältä vaatimus 16.9.2013 päivätyn komission kirjeen, jolla pyydettiin lisätietoja Belgian tulliviranomaisilta, ja samana päivänä päivätyn komission kirjeen, jolla kantajalle ilmoitettiin kyseisestä pyynnöstä ja asian käsittelyn määräajan kulumisen keskeyttämisestä tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 (EYVL L 253, s. 1) 907 artiklan mukaisesti, kumoamiseksi ja toisaalta vaatimus sen toteamiseksi, että asetuksen N:o 2454/93 909 artiklalla on ollut vaikutuksia kantajaan asiassa T-324/10, Firma Van Parys vastaan komissio, 19.3.2013 annetun tuomion antamisen jälkeen

Määräysosa

1) Kanne jätetään tutkimatta.

2) Kantaja, Firma Léon Van Parys, vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.

(1) EUVL C 24, 25.1.2014.
FI Euroopan unionin virallinen lehti C 359/15

Unionin yleisen tuomioistuimen presidentin määräys 16.10.2013 — Espanja v. komissio

(Asia T-461/13 R)

(Väliaikainen oikeussuoja - Valtiontuet - Päätös, jossa tuki todetaan yhteismarkkinoille soveltumattomaksi sekä määrätään sen perimisestä takaisin ja suorittamatta olevien maksujen peruuttamisesta - Täytäntöönpanon lykkäämistä koskeva hakemus - Fumus boni juris -edellytyksen ja kiireellisyysedellytyksen täyttymättä jääminen)

2013/C 359/28

Oikeudenkäyntikieli: espanja

Asianosaiset

Kantaja: Espanjan kuningaskunta (asiamies: abogado del Estado A. Rubio González)

Vastaaja: Euroopan komissio (asiamiehet: É. Gippini Fournier, B. Stromsky ja P. Němečková)

Oikeudenkäynnin kohde

Hakemus valtiontukea SA.28599 (C-23/2010 ex NN 36/2010, ex CP 163/2009), jonka Espanjan kuningaskunta on myöntänyt maanpäällisen verkon digitaalitelevision levittämiseksi syrjäisille alueille, joissa yhdyskuntarakentaminen on ollut rajoitettua, (muualla kuin Castille-la-Manchessa) koskevan 29.6.2013 tehdyn komission päätöksen C(2013) 3204 final täytäntöönpanon lykkäämiseksi

Määräysosa

1) Välitoimihakemus hylätään.
FI Euroopan unionin virallinen lehti C 225/82

Unionin yleisen tuomioistuimen presidentin määräys 5.6.2013 — Rubinum v. komissio

(Asia T-201/13 R)

(Väliaikainen oikeussuoja - Rehun lisäaineiden hyväksyminen - Bacillus cereus var. toyoi -valmistetta koskevien hyväksyntien keskeyttämisestä annettu asetus - Täytäntöönpanon lykkäämistä koskeva hakemus - Kiireellisyys - Intressivertailu)

2013/C 225/183

Oikeudenkäyntikieli: saksa

Asianosaiset

Kantaja: Rubinum SA (Barcelona, Espanja) (edustajat: asianajajat C. Bittner ja P. C. Scheel)

Vastaaja: Euroopan komissio (asiamiehet: D. Bianchi, G. von Rintelen ja B. Schima)

Oikeudenkäynnin kohde

Asetuksilla (EY) N:o 256/2002, (EY) N:o 1453/2004, (EY) N:o 255/2005, (EY) N:o 1200/2005, (EY) N:o 166/2008 ja (EY) N:o 378/2009 säädettyjen Bacillus cereus var. toyoi -valmistetta (NCIMB 40112/CNCM I-1012) koskevien hyväksyntien keskeyttämisestä 25.3.2013 annetun komission täytäntöönpanoasetuksen (EU) N:o 288/2013 (EUVL L 86, s. 15) täytäntöönpanon lykkäämistä koskeva hakemus.

Määräysosa

1) Välitoimihakemus hylätään.

2) Asiassa T 201/13 R, Rubinum v. komissio, 15.4.2013 annettu määräys peruutetaan.
FI Euroopan unionin virallinen lehti C 56/17

Unionin yleisen tuomioistuimen määräys 4.12.2014 – Alstom v. komissio

(Asia T-164/12) (1)

((Kilpailu - Kansallisessa tuomioistuimessa nostettu vahingonkorvauskanne - Yhteistyöpyyntö - Asetuksen (EY) N:o 1/2003 15 artiklan 1 kohta - Komission päätös antaa tietoja kansalliselle tuomioistuimelle - Pyynnön peruuttaminen - Päätöksen peruuttaminen - lausunnon antamisen raukeaminen))

(2015/C 056/23)

Oikeudenkäyntikieli: englanti

Asianosaiset

Kantaja: Alstom (Levallois-Perret, Ranska) (edustajat: aluksi asianajaja J. Derenne, solicitor N. Heaton, solicitor P. Chaplin ja solicitor M. Farley, sitten J. Derenne, N. Heaton ja P. Chaplin)

Vastaaja: Euroopan komissio (asiamiehet: A. Antoniadis, N. Khan ja P. Van Nuffel)

Väliintulija, joka tukee vastaajan vaatimuksia: National Grid Electricity Transmission plc (Lontoo, Yhdistynyt kuningaskunta) (edustajat: solicitor A. Magnus, solicitor C. Bryant, solicitor E. Coulson, J. Turner, QC, D. Beard, QC, ja barrister L. John)

Oikeudenkäynnin kohde

Komission 26.1.2012 tekemän sellaisen päätöksen kumoaminen, joka annettiin kantajalle tiedoksi komission kilpailupääosaston pääjohtajan 26.1.2012 lähettämällä kirjeellä, jolle on annettu viitenumero D/2012/006840, hyväksyä High Court of Justicen (England and Wales) esittämä yhteistyöpyyntö siltä osin kuin se edellyttää sellaisten liikesalaisuuksiksi väitettyjen tietojen toimittamista, jotka sisältyvät sen väitetiedoksiantoon antamaan vastaukseen asiassa COMP/F/38.899 – Kaasueristeiset kojeistot

Määräysosa

1) Lausunnon antaminen tästä kanteesta raukeaa.

2) Osapuolet vastaavat omista oikeudenkäyntikuluistaan, välitoimimenettelystä aiheutuneet kulut mukaan lukien.

(1) EUVL C 165, 9.6.2012.
FI Euroopan unionin virallinen lehti C 225/80

Unionin yleisen tuomioistuimen määräys 17.6.2013 — Meskarian v. neuvosto

(Asia T-71/12) (1)

(Yhteinen ulko- ja turvallisuuspolitiikka - Irania koskevat rajoittavat toimenpiteet ydinaseiden leviämisen estämiseksi - Varojen jäädyttäminen - Poistaminen kyseessä olevien henkilöiden luettelosta - Lausunnon antamisen raukeaminen)

2013/C 225/177

Oikeudenkäyntikieli: englanti

Asianosaiset

Kantaja: Mohammed Reza Meskarian (Lontoo, Yhdistynyt kuningaskunta) (edustajat: solicitor S. Zaiwalla, solicitor P. Reddy ja solicitor F. Zaiwalla, D. Wyatt, QC, ja barrister R. Blakeley)

Vastaaja: Euroopan unionin neuvosto (asiamiehet: B. Driessen ja I. Rodios)

Oikeudenkäynnin kohde

Yhtäältä vaatimus Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2001 annetun neuvoston päätöksen 2011/783/YUTP (EUVL L 319, s. 71) liitteessä olevan A luettelon 13 kohdan kumoamiseksi, Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annetun neuvoston asetuksen (EU) N:o 1245/2011 (EUVL L 319, s. 11) liitteessä olevan A luettelon 13 kohdan kumoamiseksi ja Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 (EUVL L 88, s. 1) kumoamiseksi siltä osin kuin ne koskevat kantajaa sekä toisaalta vaatimus sen toteamiseksi, että Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.210 annetun neuvoston päätöksen 2010/413/YUTP (EUVL L 195, s. 39) 20 artiklan 1 kohdan b alakohtaa ja Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta 25.10.2010 annetun neuvoston asetuksen (EU) N:o 961/2010 (EUVL L 281, s. 1) 16 artiklan 2 kohtaa ei sovelleta kantajaan.

Määräysosa

1) Lausunnon antaminen asiassa raukeaa.

2) Euroopan unionin neuvosto velvoitetaan korvaamaan oikeudenkäyntikulut.

(1) EUVL C 109, 14.4.2012.
FI Euroopan unionin virallinen lehti C 55/14

Unionin yleisen tuomioistuimen määräys 14.12.2012 — Al Toun ja Al Toun Group v. neuvosto

(Asia T-326/12) (1)

(Yhteinen ulko- ja turvallisuuspolitiikka - Syyriaan kohdistetut rajoittavat toimenpiteet - Poistaminen asianomaisten henkilöiden luettelosta - Lausunnon antamisen raukeaminen)

2013/C 55/25

Oikeudenkäyntikieli: bulgaria

Asianosaiset

Kantajat: Salim Georges Al Toun (Al Ghassaneya Lattakia, Syyria) ja Al Toun Group (Damaskos, Syyria) (edustaja: asianajaja S. Koev)

Vastaaja: Euroopan unionin neuvosto (asiamiehet: S. Kyriakopoulou ja I. Gurov)

Oikeudenkäynnin kohde

Kanne, jossa vaaditaan kumoamaan Syyriaan kohdistettavista rajoittavista toimenpiteistä ja päätöksen 2011/273/YUTP kumoamisesta 1.12.2011 annettu neuvoston 2011/782/YUTP (EUVL L 319, d. 56), Syyriaan kohdistettavista rajoittavista toimenpiteistä annetun neuvoston päätöksen 2011/782/YUTP täytäntöönpanosta 14.5.2012 annettu neuvoston täytäntöönpanopäätös 2012/256/YUTP (EUVL L 126, s. 9), Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annettu neuvoston asetus (EU) N:o 36/2012 (EUVL L 16, s. 1) ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 32 artiklan 1 kohdan täytäntöönpanosta 14.5.2012 annettu neuvoston asetus (EU) N:o 410/2012 (EUVL L 126, s. 3) kantajia koskevilta osiltaan.

Määräysosa

1) Lausunnon antaminen kanteesta raukeaa.

2) Euroopan unionin neuvosto velvoitetaan korvaamaan oikeudenkäyntikulut.

(1) EUVL C 311, 13.10.2012.
FI Euroopan unionin virallinen lehti C 189/22

Unionin yleisen tuomioistuimen määräys 16.5.2013 — BytyOKD v. komissio

(Asia T-559/11) (1)

(Kumoamiskanne - Valtiontuet - Tšekin tasavallan yhtiön OKD osakepääomasta omistaman vähemmistöosakkuuden myynti yksityistämisen yhteydessä - Päätös, jolla todettiin, ettei ole kyse valtiontuesta - Ammatillinen yhdistys - Toimi ei koske kantajaa erikseen - Käsite ”se, jota asia koskee” - Tutkimatta jättäminen)

2013/C 189/46

Oikeudenkäyntikieli: tšekki

Asianosaiset

Kantaja: Sdružení nájemníků BytyOKD.cz (Ostrava, Tšekin tasavalta) (edustaja: asianajaja R. Pelikán)

Vastaaja: Euroopan komissio (asiamiehet: T. Maxian Rusche ja P. Němečková)

Oikeudenkäynnin kohde

Kumoamiskanne 13.7.2011 tehdystä komission päätöksestä K(2011) 4927, joka koskee Tšekin valtion yhtiön OKD, a.s. osakepääomasta omistaman vähemmistöosakkuuden myyntiä yhtiölle Karbon Invest, a.s, ja jossa todettiin, ettei tämä myynti ole valtiontuki (valtiontuki SA.25076 (2011/NN)) (EUVL C 225, s. 1).

Määräysosa

1) Kanne jätetään tutkimatta.

2) Sdružení nájemníků BytyOKD.cz velvoitetaan korvaamaan oikeudenkäyntikulut.

3) Lausunnon antaminen RPG Industries Limitedin väliintulohakemuksesta raukeaa.

(1) EUVL C 13, 14.1.2012.